Kyk: Onmin lei tot 'n brutale geveg met vurkhysers
JY LEES NOU Kyk: Onmin lei tot 'n brutale geveg met vurkhysers
In die strate van China was daar onlangs chaos toe vurkhyseroperateurs se humeure die oorhand gekry het.
Dit het glo Saterdag plaasgevind.
Die tonele wat op video vasgelê is, bevat byna al die elemente van 'n uiters-afgeskaalde weergawe van die wetenskapsfiksie-fliek Transformers.
Maar dis waar die ooreekoms eindig. Die manne in beheer van die verskillende monstermasjiene het behoorlik bedoel om mekaar se toerusting te vernietig. Hulle span die voertuie se laaibakke soos 'n krap se knypers in om met brute krag die geskil te probeer besleg.
Lees ook: Vreemde prosessie op N2 laat motoriste verstom rubbernek!
Die klank van metaal teen metaal, kragtige enjins wat brul, rookwolke wat die lug ingestuur word en ontwykende maneuvers deur die bestuurders herinner sterk aan 'n vernietigingsderby (bekend as 'n 'demolition derby').
Dis juis tydens een van die vermydingsmaneuvers waar die een vurkhyser sy opponent aan die sykant tref en dit laat kantel. Kort voor lank maak nog vurkhysers hul verskyning uit die skadu's. Volgens wat berig word, was minstens ses vurkhysers by die onderonsie betrokke.
Lees ook: Toeriste laat spaander toe boot hawemuur tref
'n Hulpvaardige bondgenoot in die vorm van 'n stootskraper slaag daarin om die gevalle vurkhyser kortliks weer op te help terwyl die operateur van die "slagoffer" vinnig uitspring en na sy redder se kajuit vlug.
Maar wat het tot hierdie fiasko in 'n stowwerige straat op 'n sonnige dag in Xingtang aanleiding gegee?
Daar word beweer twee kompeterende maatskappye het in die metaalstryd betrokke geraak omdat die konstruksiebedryf en verbandhoudende bedrywe in China slegte tye beleef. Afleggings in die staal-, glas- en sementbedryf word erg hierdeur geraak en die kompetisie om kontrakte te bekom, is geweldig sterk.